Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18528

17. Tűzoltó és mentő szolgálatok 17.1 Adminisztráció 17.1.1 A repülőtéri tűzoltó és mentő szolgálat a repülőtér igazgatóság adminisztratív vezetése alatt áll és az igazgatóság felelős annak biztosításáért, hogy a tűzoltó és mentő szolgálatok feladataik hatásos elvégzésének biztosítása érdekében jól szervezettek és felszereltek, teljes személyzetük megfelelő kiképzésben és továbbképzésben részesült. 17.1.2 A kutató és mentő feladatok elvégzésére 12. Annex 4.2.1 pontjának megfelelően kidolgozandó részletes intézkedési terv elkészítése során a repülőtér igazgatósága egyeztesse azt az illetékes mentést koordináló központokkal, hogy a repülőtér körzetében bekövetkező légijármű baleset esetére pontosan meghatározzák és tisztázzák az egyes szolgálatok valamint központok felelősségi körét. 2007/70/II. szám 17.1.3 A repülőtéri tűzoltó és mentő szolgálatok és a védelmi szervezetek, mint például a helyi tűzoltóság, rendőrség, mentőszolgálat, egészségügyi szervezetek, kórházak, fegyveres testületek (beleértve a honvédség, légierő, tengerészet, stb. szervezeteit) közötti együttműködést a légijármű baleset esetére előzetes megállapodással szabályozzák. 17.1.4 Az érintett repülőtéri szolgálatok számára készítsék el és adják át a repülőtér és közvetlen környezetének pontos, négyzetrácsokra felosztott térképét. Jelezzék rajta a talajviszonyokat, a földfelszín jellegzetességeit, bejárati utakat, valamint a víz-vételi lehetőségek helyét is. A térképet a repülőtéri irányító toronyban és a tűzoltó állomáson jól látható helyen helyezzék el, valamint bocsátsák a tűzoltó és mentő gépjárművek és más, a légijármű balesetben, vagy eseményben tevékenykedő gépjárművek személyzete rendelkezésére. Javasoljuk, hogy a térkép példányait osszák szét a közszolgálati védelmi szervezetek között is. 17.1.5 Az érintettekkel közösen határozzák meg a vészhelyzet esetére kidolgozott utasításokat és felelősségi köröket. Az illetékes hatóság feladata az utasítások szétosztása és annak ellenőrzése, hogy az érintettek megismerjék azokat. 17.2 Kiképzés A tűzoltó és mentő szolgálatok személyzetének kiképzési és továbbképzési programja tartalmazza legalább a következő témaköröket:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes